"以赛亚书"系"旧约圣经"嘅大先知书,记载关于犹大国同耶路撒冷嘅背景资料,同埋当时犹大国嘅人民喺耶和华面前所犯嘅罪,重透露耶和华将要采取判决同拯救嘅行动.
简介[编辑]
作者:以赛亚
日期:公元前680年
地点:耶路撒冷
以赛亚书系用公元前第八世纪末,住喺耶路撒冷一位伟大先知嘅名命名嘅.成卷书可以分为三部分:
第1至39章系当南国犹大被强国亚述国威胁时写成嘅.以赛亚深知犹大嘅危机唔单止系亚述武力嘅威胁,更系由于国家犯咗违背上帝命令,唔信靠佢嘅后果.先知用种种严厉嘅警告同实际行动规劝人民同领袖要过公平正义嘅生活,重警告佢哋如果拒绝听从上帝嘅命令,将招致败亡毁灭.以赛亚又预言将来会有和平嘅日子,重会喺大卫嘅后代出现一位理